
专砖讘"讗

 驻专讛 诪讟诪讗讛 讟讜诪讗转 讗讜讻诇讬谉 讛讜讗讬诇 讜讛讬转讛 诇讛 砖注转 讛讻讜砖专. 诪讚拽转谞讬 砖讛讬转讛 诇讛 诪砖诪注 砖注讻砖讬讜 讗讬谞讛 讘转 驻讚讬讛, 讜讛拽砖讜 讘转讜住驻讜转 诪讗讬 讗专讬讗 讛讬转讛 讜讛诇讗 讛砖转讗 谞诪讬 讘转 驻讚讬讬讛 诇专讘讬 砖诪注讜谉 讚讘专讬砖 驻专拽 讗讬谉 诪注诪讬讚讬谉 (注"讝 讻讙, 讘) 讜讘驻专拽 拽诪讗 讚砖讘讜注讜转 (讬讗, 讘) 诪砖诪注 讚住讘讬专讗 诇讬讛 诇专讘讬 砖诪注讜谉 驻专讛 拽讚砖讬 讘讚拽 讛讘讬转 讛讬讗 讜讛转诐 讘驻专拽 拽诪讗 讚砖讘讜注讜转 讗诪专讬谞谉 诇专讘讬 砖诪注讜谉 拽讚砖讬 讘讚拽 讛讘讬转 诇讗 讛讬讛 讘讻诇诇 讛注诪讚讛 讜讛注专讻讛, 讜转讬专爪讜 讚讞讚讗 讜注讜讚 拽讗诪专 讞讚讗 讚诇讚讬讚讬 讗驻讬诇讜 讛砖转讗 讘转 驻讚讬讬讛 讛讬讗 讜注讜讚 讚讗驻讬诇讜 诇讚讬讚讻讜 讚讘注讬转讜 讛注诪讚讛 讜讛注专讻讛 诪讟诪讗 讟讜诪讗转 讗讜讻诇讬谉 讛讜讗讬诇 讜讛讬转讛 诇讛 砖注转 讛讻讜砖专 讻砖讛讬转讛 讘转 驻讚讬讬讛 讘注讜讚讛 诪驻专讻住转. 讜讗驻讬诇讜 诇讚讘专讬 讛诪驻专砖讬诐 砖诇讗 讗诪专讜 (讞讜诇讬谉 诇, 讗) 砖讞讟 讘讛 砖谞讬诐 讗讜 专讜讘 砖谞讬诐 讜注讚讬讬谉 诪驻专讻住转 讛专讬 讛讬讗 讻讞讬讛 诇讻诇 讚讘专讬讛 讗诇讗 讘砖砖讞讟 讬砖专讗诇 讘讟诪讗讛 讗讜 讗"讬 讘讟讛讜专讛 讚诇讗讜 讘专 砖讞讬讟讛 讛讬讗 讗讘诇 讬砖专讗诇 讘讟讛讜专讛 讚诪讻讬 砖讞讟 讘讛 专讜讘 砖谞讬诐 讛专讬 讛讬讗 讻诪转讛 讙诪讜专讛 讜讗祝 注诇 驻讬 砖诪驻专讻住转 讜讻诪讜 砖讻转讘转讬 讘专讬砖 驻专拽 讻住讜讬 讛讚诐 (讞讜诇讬谉 驻讘, 讗 讘讚"讛 讜诇讬驻专拽讬谞讛讜) 讜砖讞讬讟转 驻专讛 讬砖专讗诇 讘讟讛讜专讛 讛讬讗 讗驻讬诇讜 讛讻讬 讻诇 砖讛讬讗 诪驻专讻住转 讛专讬 讛讬讗 讘讻诇诇 讛注诪讚讛 讜讛注专讻讛, 讚讻诇 砖讗讬谉 讛砖讞讬讟讛 诪转专转 讘讗讻讬诇讛 讗讬谉 砖讞讬讟转 砖谞讬诐 诪讜爪讬讗转讛 诪讬讚讬 讞讬讜转讛 讚诇讗 讗诪专 砖谞讬诐 讗诇讗 诪驻谞讬 砖讗讜转讛 砖讞讬讟讛 诪转专转 诇讗讻讬诇讛 讘讬谉 诇讬砖专讗诇 讘讬谉 诇讗讬谞讜 讬砖专讗诇 讜讻讬讜谉 砖讻谉 讛专讬 讛讬讗 讻诪讜谞讞转 讘讚讬拽讜诇讗,讜讛讗 砖讞讬讟讛 砖讗讬谞讛 诇讗讻讬诇讛 讘砖注转 砖讞讬讟讛 讗讬谞讛 诪讜爪讬讗讛 诪讬讚讬 讞讬讜转讛 讻诇 砖讛讬讗 诪驻专讻住转. 讝讛 讻砖讟转 讛转讜住驻讜转, 讜讚讻讜转讬讛 讗诪专讬谞谉 讘讬讘诪讜转 (拽讻, 讘) 砖讞讟 讘讜 砖谞讬诐 讜专诪讝 讜讗诪专 讻转讘讜 讙讟 讜转谞讜 诇讗砖转讬 讬讻转讘讜 讜讬转谞讜 讞讬 讛讜讗 讗诇讗 砖住讜驻讜 诇诪讜转.





砖讬讟讛 诪拽讜讘爪转

驻专讛 诪讟诪讗讛 讟讜诪讗转 讗讜讻诇讬谉 讛讜讗讬诇 讜讛讬转讛 诇讛 砖注转 讛讻讜砖专. 转讬诪讛 讚诪讚拽讗诪专 讛讜讗讬诇 讜讛讬转讛 诇讛 砖注转 讛讻讜砖专 讜讻讜' 讻诪讜 砖讻转讜讘 讘转讜住驻讜转. 讜转讬专抓 专"讬 讚讞讚讗 讜注讜讚 拽讗诪专 讞讚讗 讚讛砖转讗 讘专 驻讚讬讬讛 讛讬讗 讜讬砖 诇讛 注讚讬讬谉 砖注转 讛讻讜砖专 讜注讜讚 讗驻讬诇讜 诇讚讬讚讻讜 讚讘注讬转讜 讛注诪讚讛 讜讛注专讻讛 诪讟诪讗讛 讟讜诪讗转 讗讜讻诇讬谉 讛讜讗讬诇 讜讛讬转讛 诇讛 砖注转 讛讻讜砖专 砖讛讬转讛 讘转 驻讚讬讬讛 讘注讜讚讛 诪驻专讻住转 诇诪讗讬 讚住讘讬专讗 诇讬讛 讚拽讚砖讬 讘讚拽 讛讘讬转 讛讬讗. 讜讻讛讗讬 讙讜讜谞讗 驻专讬讱 讜诪砖谞讬 讛讻讬 讘驻专拽 拽诪讗 讚讘讻讜专讜转 讙讘讬 讛讗 讚讗诪专 专讘讬 砖诪注讜谉 讚讘砖专 讘讞诇讘 诪讟诪讗 讟讜诪讗转 讗讜讻诇讬谉 讛讜讗讬诇 讜讛讬转讛 诇讛 砖注转 讛讻讜砖专. 讜诪讬讛讜 拽砖讛 讚讘讻诇 讚讜讻转讗 讚诪讬讬转讬 讛讛讬讗 讚讘砖专 讘讞诇讘 驻专讬讱 注诇讛 讜诪砖谞讬 讛讻讬 讘驻专拽 拽诪讗 讚讘讻讜专讜转 讜讘诪谞讞讜转 讘专讬砖 讛诪谞讞讜转 讜讛谞住讻讬诐 讜讛讱 驻专讛 诪讬讬转讬 讘讻诪讛 诪拽讜诪讜转 讘砖诪注转讬谉 讜讘驻专拽 讛诪谞讞讜转 讜讛谞住讻讬诐 讜讘驻专拽 讗讜转讜 讜讗转 讘谞讜 讜讘驻专拽 拽诪讗 讚砖讘讜注讜转 讜诇讗 诇砖转诪讬讟 讘讞讚 诪讛谞讱 讚讜讻转讗 讚诇讗 驻专讬讱 讜诇讬砖谞讬 注诇讛 讻讚驻专讬讱 讜诪砖谞讬 讛讛讬讗 讚讘砖专 讘讞诇讘. 讜注讜讚 讚诇讚讘专讬 讛诪驻专砖讬诐 讚讘谞砖讞讟讛 讘讛讻砖专 讗驻讬诇讜 诪驻专讻住转 讞砖讜讘讛 诇讙诪专讬 讻诪转讛 诇讗 讬转讻谉 驻讬专讜砖 讝讛 讚讗诐 讻谉 诇讗讜 讘转 讛注诪讚讛 讜讛注专讻讛 讛讬讗 砖讛专讬 驻讬专砖 专"讞 讘驻专拽 讘' 讚讞讜诇讬谉 讚讛讛讬讗 讚砖讞讟 讘讛 砖谞讬诐 讗讜 专讜讘 砖谞讬诐 讜注讚讬讬谉 讛讬讗 诪驻专讻住转 讛专讬 讛讬讗 讻讞讬讛 诇讻诇 讚讘专讬讛 讛讬讬谞讜 讛讗 讚转谞谉 讘驻专拽 讛注讜专 讜讛专讜讟讘 讛砖讜讞讟 讘讛诪讛 讟诪讗讛 诇谞讻专讬 讜讻讜' 讻诪讜 砖讻转讜讘 讘转讜住驻讜转 砖诐. 讜诪驻专砖 诇讛 专"砖 诪讬讬谞讘讜诇讗 讚讛讬讬谞讜 讚讜拽讗 讘讚讘专 砖注诇 讬讚讬 砖讞讬讟讛 讗讬谞讜 谞讬转专 讘讗讻讬诇讛 讻讛讛讬讗 讚讛注讜专 讜讛专讜讟讘 讚讬砖专讗诇 讘讟诪讗讛 讜讙讜讬 讘讟讛讜专讛. 讜讛讛讬讗 讚讛砖讜讞讟 讙讜驻讛 讚拽讗诪专 讚诪讚诪讬 驻住讞 诇讗 讗讬讚讞讬 讚讞砖讜讘讛 诪驻专讻住转 讻讞讬讛 讜诪讬讬转讬 注诇讛 讛讛讬讗 讚砖讞讟 讘讛 砖谞讬诐 讜讻讜' 讘砖诇诪讗 讙诪专 砖讞讬讟转讜 讗讬讬专讬 讚讘砖讞讬讟讛 驻讜专转讗 诇讗 诪砖转专讬讗 讘讗讻讬诇讛. 讜专讜讘 讛诇讻讜转 诪转讬讬砖讘讜转 讘讻讱 讘专讬砖 驻专拽 讻讬住讜讬 讛讚诐 讙讘讬 诪讜拽讚砖讬诐 讜诇讬驻专拽讬谞讛讜 讜诇讻住讬谞讛讜 讜诪砖谞讬 讘注讬谞讗 讛注诪讚讛 讜讛注专讻讛 讻诪讜 砖讻转讜讘 讘转讜住驻讜转 砖诐. 讜注讜讚 讗诪专讬谞谉 讘讘讻讜专讜转 讘专讬砖 讻诇 驻住讜诇讬 讛诪讜拽讚砖讬谉 讜讛讬讛 讛讜讗 讜转诪讜专转讜 讬讛讬讛 拽讚砖 诇讗 讬讙讗诇 讗讬诪转讬 注讜砖讛 转诪讜专转讜 诪讞讬讬诐 讜讻讜' 讛讗 诇讗讞专 砖讞讬讟讛 讬讙讗诇 讛讗 讘注讬谞谉 讛注诪讚讛 讜讛注专讻讛 讜诪讗讬 拽讜砖讬讗 讚讬诇诪讗 讘注讜讚讛 诪驻专讻住转. 讜讚讜讞拽讬谉 诇讜诪专 讚讘注讜讚讛 诪驻专讻住转 砖诪讗 注讜砖讛 转诪讜专讛 讻诪讜 讻讱 讚讛专讬 讛讬讗 讻讞讬讛 讗祝 诇注谞讬谉 转诪讜专讛 讜讻诇 砖注讛 砖注讜砖讛 转诪讜专讛 讗诪专 拽专讗 讚讗讬谞讜 讙讜讗诇. 讗讬 谞诪讬 诪讚转诇讬 诇讬讛 讘转诪讜专讛 诪砖诪注 诇讬讛 讚讛讻讬 拽讗诪专 讻诇 讝诪谉 砖注讜砖讛 转诪讜专讛 讚讛讬讬谞讜 诪讞讬讬诐 讗讬谞讜 讙讜讗诇 讜讻诇 讝诪谉 砖讗讬谞讜 注讜砖讛 转诪讜专讛 讻讙讜谉 诪砖讞讬讟讛 讜讗讬诇讱 讗驻讬诇讜 讻砖讗讬谞讛 诪驻专讻住转 谞讙讗诇 讜诇驻讬专讜砖讜 讗讬谞讜 爪专讬讱 诇讚讞讜拽 讻诇 讝讛. 讜注讜讚 讘驻专拽 拽诪讗 讚砖讘讜注讜转 讚驻专讬讱 谞砖讞讟讛 转驻讚讛 讛讗 讘注讬 讛注诪讚讛 讜讛注专讻讛 诪讗讬 拽讜砖讬讗 讚讬诇诪讗 讘注讜讚讛 诪驻专讻住转 讗讬讬专讬. 讜讚讜讞拽讬谉 讛讙讬专住讗 讜讗诪专讬 讚讗诪转讛 转驻讚讛 驻专讬讱. 讜诇驻讬专讜砖讜 谞讬讞讗 讚讻讬讜谉 讚谞砖讞讟讛 讻讛诇讻转讗 讗驻讬诇讜 诪驻专讻住转 讗讬谞讛 讻讞讬讛 讜讛讚专 拽讜砖讬讗 拽诪讬讬转讗 诇讚讜讻转讗. 讜谞专讗讛 诇驻专砖 讚讛讗 讚拽转谞讬 讜讻讜' 讻诪讜 砖讻转讜讘 讘转讜住驻讜转. 转讜住驻讜转 砖讗谞抓. 
讜讻谉 讻转讘 讛专"专 讬砖注讬讛 讝"诇 讜讝"诇 驻专讛 诪讟诪讗讛 讟讜诪讗转 讗讜讻诇讬谉 讛讜讗讬诇 讜讛讬转讛 诇讛 砖注转 讛讻讜砖专 讻讚诪驻专砖 讜讗讝讬诇. 转讬诪讛 讚讘注讬 诇诪讬讚拽 诪讛讻讗 讚讻诇 讛注讜诪讚 诇驻讚讜转 讻驻讚讜讬 讚诪讬 讗祝 注诇 驻讬 砖注转讛 讗讬谞讜 讬讻讜诇 诇驻讚讜转 讜讛讬讻讬 讚讗讬拽 诇讛 讜讛诇讗 驻专讛 拽讚砖讬 讘讚拽 讛讘讬转 讛讬讗 讜砖诪注讬谞谉 诇讬讛 诇专讘讬 砖诪注讜谉 讚讗诪专 拽讚砖讬 讘讚拽 讛讘讬转 诇讗 讛讬讜 讘讻诇诇 讛注诪讚讛 讜讛注专讻讛 讜讗诐 讻谉 讗祝 诇讗讞专 砖讞讬讟讛 讬讻讜诇 诇驻讚讜转讛. 讜讗讜诪专 专"讬 讚诇讚讘专讬讛诐 讚专讘谞谉 拽讗诪专 讻诇讜诪专 诇讚讬讚讬 讗驻讬诇讜 诇讗讞专 诪讬转讛 讬讻讜诇 诇驻讚讜转讛 讗诇讗 讗驻讬诇讜 住讘讬专讗 诇讬讛 讻讜讜转讬讬讻讜 讚拽讚砖讬 讘讚拽 讛讘讬转 讛讬讜 讘讻诇诇 讛注诪讚讛 讜讛注专讻讛 讬讻讜诇 诇驻讚讜转讛 注诇 讙讘讬 诪注专讻转讛 讘砖注转 驻讬专讻讜住. 讜讻讛讗讬 讙讜讜谞讗 驻专讬讱 讜砖谞讬 讘驻专拽 拽诪讗 讚讘讻讜专讜转 讙讘讬 讛讗 讚讗诪专 专讘讬 砖诪注讜谉 讚讘砖专 讜讞诇讘 诪讟诪讗 讟讜诪讗转 讗讜讻诇讬谉 讜驻专讬讱 转讬驻讜拽 诇讬讛 诪砖讜诐 讚讘砖专 讜讞诇讘 诇专讘讬 砖诪注讜谉 诪讜转专 讘讛谞讗讛 讜讛讜讛 诇讬讛 讗讜讻诇 砖讬讻讜诇 诇讛讗讻讬诇讜 诇讗讞专讬诐 讜诪砖谞讬 诇讚讘专讬讛诐 讚专讘谞谉 拽讗诪专 诇讛讜. 讜转讬诪讛 讚讘讻诇 诪拽讜诐 讚诪讬讬转讬 讛讛讬讗 讚讘砖专 讜讞诇讘 驻专讬讱 诇讛 讜诪砖谞讬 讘驻专拽 拽诪讗 讚讘讻讜专讜转 讜讘专讬砖 讛诪谞讞讜转 讜讛谞住讻讬诐 讜讛讱 讚驻专讛 诪讬讬转讬 讛讻讗 讜讻讜' 讜诇讗 驻专讬讱 注诇讛 讘讞讚 诪讛谞讱 讚讜讻转讬. 讜讬"诇 讚讛讛讬讗 讚讘砖专 讘讞诇讘 讘专讬讬转讗 讛讬讗 讚拽讗诪专 专讘讬 砖诪注讜谉 讚讘砖专 讘讞诇讘 诪讜转专 讘讛谞讗讛 讜诪砖讜诐 讛讻讬 驻专讬讱 诪讬谞讛 讗讘诇 讛讗 讚讗讬转 诇讬讛 诇专讘讬 砖诪注讜谉 拽讚砖讬 讘讚拽 讛讘讬转 诇讗 讛讬讜 讘讻诇诇 讛注诪讚讛 讜讛注专讻讛 讜讙诐 讚驻专讛 拽讚砖讬 诪讝讘讞 讛讬讗 诇讗 转谞讬谞讗 讘讘专讬讬转讗 讘讛讚讬讗 讜诇讗 驻住讬拽讗 诇讬讛 诇诪讬驻专讱 诪讬谞讛. 讗讘诇 诇驻讬专讜砖 讛"专 砖诪注讜谉 诪讬讬谞讘讜诇讗 讛讗讬讱 谞驻讚讬转 注诇 讙讘讬 诪注专讻转讛 讘砖注转 驻讬专讻讜住 讛讗 诇讗讜 讻讞讬讛 讛讬讗 讛讜讗讬诇 讜砖讞讬讟转讛 诪转讬专转讛 注诇 讬讚讬 驻讚讬讬讛. 讜讗讬谉 诇讜诪专 讚诇讬转讗 讛讛讜讗 转讬专讜爪讗 讚讛讗 诇注讬诇 砖谞讬谞讜 诇讬讛 讜讘驻专拽 讻讬住讜讬 讛讚诐 讗谞讜 爪专讬讻讬诐 诇转讬专讜爪讗 讚诪住讬拽 讗讬 诪讻住讬谉 讘诪讜拽讚砖讬谉 讜驻专讬讱 讜诇驻专拽讬谞讛讜 讜诇讻住讬谞讛讜 讜诪砖谞讬 讛讗 讘注讬 讛注诪讚讛 讜讛注专讻讛. 讜转讬诪讛 讜诇驻专拽讬谞讛讜 讘砖注转 驻讬专讻讜住 讜讗驻讬诇讜 讗诐 谞讚讞讜拽 诇讜诪专 讚讘注讜祝 砖讞讬讜转讜 诪讜注讟 诇讗 讞砖讬讘 驻讬专讻讜住讜 讻讞讬 诪讻诇 诪拽讜诐 诪讞讬讛 转讬拽砖讬 讚讛讗 讗祝 讘讞讬讛 讗讬讬专讬 转诇诪讜讚讗 讚讘拽讚砖讬 讘讚拽 讛讘讬转 讗讬讬专讬 诪讚驻专讬讱 讜诇驻专拽讬谞讛讜. 讜爪专讬讱 诇讜诪专 讚讻讬讜谉 讚讛讜讬讗 砖讞讬讟讛 专讗讜讬讛 诇讗 讞砖讘讬谞谉 诇讛 讻讞讬讛 讜讗讬 讗驻砖专 讘讛注诪讚讛. 讜讻谉 讘讘讻讜专讜转 讗谞讜 爪专讬讻讬谉 诇转讬专讜爪讜 讚拽讗诪专 讚诇讗 讬讙讗诇 讚诪注砖专 诇讗 讬诪讻专 讜诪讜讻讞 诇讬讛 诪讚讻转讬讘 讜讛讬讛 讛讜讗 讜转诪讜专转讜 讬讛讬讛 拽讚砖 讗讬诪转讬 注讜砖讛 转诪讜专讛 诪讞讬讬诐 讜拽讗诪专 诇讗 讬讙讗诇 讛讗 诇讗讞专 诪讬转讛 讬讙讗诇 讛讗 讘注讬谞谉 讛注诪讚讛 讜讛注专讻讛 讗诇讗 诇讗 讬讙讗诇 讜诇讗 讬诪讻专 讜诪讗讬 驻专讬讱 讛专讬 讬讻讜诇 诇驻讚讜转讛 讘砖注转 驻讬专讻讜住 讜诇驻讬专讜砖讜 谞讬讞讗. 讗诪谞诐 讛讛讬讗 讬砖 诇讚讞讜转 讚讛讗 讚拽讗诪专 讗讬诪转讬 注讜砖讛 转诪讜专讛 诪讞讬讬诐 讛讬讬谞讜 讗祝 讘砖注转 驻讬专讻讜住 讜讛讬讬谞讜 讚拽讗诪专 讛讗 诇讗讞专 诪讬转讛 讬讙讗诇 讚讛讬讬谞讜 诇讗讞专 驻讬专讻讜住 讛讗 讘注讬谞谉 讛注诪讚讛 讜讛注专讻讛. 讗讱 讘驻专拽 拽诪讗 讚砖讘讜注讜转 讗谞讜 爪专讬讻讬谉 诇转讬专讜爪讜 讚驻专讬讱 谞砖讞讟讛 转驻讚讛 讛讗 讘注讬谞谉 讛注诪讚讛 讜讛注专讻讛 讜诪讗讬 驻专讬讱 讛专讬 讬讻讜诇 诇驻讚讜转讛 讘砖注转 驻讬专讻讜住 讜诇驻讬专讜砖讜 谞讬讞讗. 讜讗讬转 讚讙专住讬 讛转诐 讗诐 诪转讛 转驻讚讛 讛讗 讘注讬谞谉 讛注诪讚讛 讜讛注专讻讛. 讜讚讜讞拽 讛讜讗 诇诪讞讜拽 讙讬专住转 讛住驻专讬诐 讚讙专住讬 谞砖讞讟讛 讜讛讚专讗 拽讜砖讬讬谉 诇讚讜讻转讗 诪讗讬 拽讗诪专 谞驻讚讬转 注诇 讙讘讬 诪注专讻转讛 讛讗 讘砖注转 驻讬专讻讜住 诇讗讜 讞讬讛 讛讬讗 诇驻讬专讜砖 讛"专 砖诪注讜谉. 讜爪专讬讱 诇讜诪专 讚讛讗 讚讗诪专 专讘讬 砖诪注讜谉 讚讬讻讜诇 诇驻讚讜转讛 讛讬讬谞讜 拽讜讚诐 讛讝讗讛 讗讘诇 诇讗讞专 讛讝讗讛 砖讜讘 讗讬谞讜 讬讻讜诇 诇驻讚讜转讛 讚讛讜讬讗 讻拽讚砖讬 诪讝讘讞 讚讘注讬 讛注诪讚讛 讜讛注专讻讛 讜讛讬讬谞讜 讚拽讗诪专 驻专讛 诪讟诪讗 讟讜诪讗转 讗讜讻诇讬谉 诇讗讞专 讛讝讗讛 讗祝 注诇 驻讬 砖诇讗 谞驻讚讬转 讛讜讗讬诇 讜讛讬转讛 诇讛 砖注转 讛讻讜砖专 拽讜讚诐 讛讝讗讛 砖讛专讬 讬讻讜诇 诇驻讚讜转讛 讜讻诇 讛注讜诪讚 诇驻讚讜转 讻驻讚讜讬 讚诪讬 讗祝 注诇 驻讬 砖注转讛 讗讬谞讜 讬讻讜诇 诇驻讚讜转讛. 注"讻 诇砖讜谞讜.
讗诐 转讗诪专 讜讛讗 讻诇 讛注讜诪讚 诇讛讝讜转 讻诪讜讝讛 讚诪讬 讻诪讜 讻诇 讛注讜诪讚 诇讬讝专拽 讜讗诐 讻谉 讙诐 拽讜讚诐 讛讝讗讛 讗讬谞讜 讬讻讜诇 诇驻讚讜转讛. 讜讬"诇 拽讜讚诐 拽讘诇讛 诪讬讛讗 谞诪讬 诇讗 讻诪讜 讝讛 讚诪讬 讻讬讜谉 讚讗讝 讗讬谞讛 专讗讜讬讛 诇讛讝讜转. 转诇诪讬讚讬 讛专"专 驻专抓 讝"诇.


讗讘诇 讛专砖讘"讗 讝"诇 讻转讘 讜讝"诇 讞讚讗 讜注讜讚 拽讗诪专 讞讚讗 讚诇讚讬讚讬 讗驻讬诇讜 讛砖转讗 讘转 驻讚讬讬讛 讛讬讗 讜讻讜'. 讜讗驻讬诇讜 诇讚讘专讬 讛诪驻专砖讬诐 砖诇讗 讗诪专讜 诪驻专讻住转 讛专讬 讛讬讗 讻讞讬讛 讗诇讗 讻砖砖讞讟 讬砖专讗诇 讘讟诪讗讛 讜讻讜' 讚诇讗讜 砖讞讬讟讛 讛讬讗 讻诇诇 讗讘诇 讬砖专讗诇 讘讟讛讜专讛 诪讻讬 砖讞讟 讘讛 专讜讘 砖谞讬诐 讛专讬 讛讬讗 讻诪转讛 讙诪讜专讛 讜讗祝 注诇 驻讬 砖诪驻专讻住转 讜砖讞讬讟转 驻专讛 讬砖专讗诇 讘讟讛讜专讛 讛讬讗 讗驻讬诇讜 讛讻讬 讻诇 砖讛讬讗 诪驻专讻住转 讛专讬 讛讬讗 讘讻诇诇 讛注诪讚讛 讜讛注专讻讛 讚讻诇 砖讗讬谉 讛砖讞讬讟讛 诪转专转 讘讗讻讬诇讛 讗讬谉 砖讞讬讟转 砖谞讬诐 诪讜爪讬讗转讛 诪讬讚讬 讞讬讜转讗 讚诇讗 讗诪专讜 砖谞讬诐 讗讜 专讜讘 砖谞讬诐 讗诇讗 诪驻谞讬 砖讗讜转讛 砖讞讬讟讛 诪转专转 诇讗讻讬诇讛 讘讬谉 诇讬砖专讗诇 讘讬谉 诇谞讻专讬 讜讻讬讜谉 砖讻谉 讛专讬 讛讬讗 讻诪谞讞讗 讘讚讬拽讜诇讗 讛讗 砖讞讬讟讛 砖讗讬谞讛 专讗讜讬讛 诇讗讻讬诇讛 讘砖注转 砖讞讬讟讛 讗讬谞讛 诪讜爪讬讗讛 诪讬讚讬 讞讬讜转 讻砖讛讬讗 诪驻专讻住转 讝讛讜 讻砖讬讟转 讛转讜住驻讜转. 讜讚讻讜讜转讛 讗诪专讬谞谉 讘讬讘诪讜转 砖讞讟 讘讜 砖谞讬诐 讗讜 专讜讘 砖谞讬诐 讜专诪讝 讜讗诪专 讻转讘讜 讙讟 诇讗砖转讬 讬讻转讘讜 讜讬转谞讜 讞讬 讛讜讗 讗诇讗 砖住讜驻讜 诇诪讜转. 注"讻.
讜讝讛 诇砖讜谉 讛专讗讘"讚 讝"诇 驻专讛 诪讟诪讗讛 讟讜诪讗转 讗讜讻诇讬诐 讗驻讬诇讜 讗讞专 讝专讬拽讛 讜讗驻讬诇讜 诪砖诪砖 诇讛讘讛 讗转 讛注讜专 讗祝 注诇 驻讬 砖讗讬谉 注讻砖讬讜 讬讻讜诇 诇驻讚讜转讛 讛讜讗讬诇 讜讛讬讛 诇讛 砖注转 讛讻讜砖专 诪拽讜讚诐 诇讻谉 砖讛讬讛 诇讛 砖注讛 专讗讜讬讛 诇讟诪讗 讟讜诪讗转 讗讜讻诇讬诐 讜讗讬 诪讞讬讬诐 讛讗 诇讗 诪讟诪讗 讻诇诇 讗诇讗 讜讚讗讬 诪砖注转 砖讞讬讟讛 讜讗讬诇讱 讗诇诪讗 诇讗 住讘讬专讗 诇讬讛 诇专讘讬 砖诪注讜谉 驻专讛 谞驻讚讬转 注诇 讙讘讬 诪注专讻转讛 讗诐 讗讬专注 讘讛 驻讬住讜诇 讜讗祝 注诇 驻讬 砖诇讗 谞驻讚讬转 讻诪讜 砖谞驻讚讬转 讚诪讬讗 讜诪讟诪讬讗 讟讜诪讗转 讗讜讻诇讬诐. 讜讙讗讜谉 讝"诇 驻讬专砖 讜讝讛 诇砖讜谞讜 讛讜讗讬诇 讜讛讬转讛 诇讛 砖注转 讛讻讜砖专 诇讗讻诇讛 拽讜讚诐 砖谞讟诪讗转 讚讗驻砖专 诇讛 讘驻讚讬讬讛 讗讘诇 诪砖谞讟诪讗转 讗讬谞讛 谞驻讚讬转 诇驻讬 砖讛讬讗 拽讚砖讬诐 讜讗讬谉 驻讜讚讬谉 讗转 讛拽讚砖讬诐 诇讛讗讻讬诇谉 诇讻诇讘讬诐 讜讟注讜谞讬谉 砖专驻讛. 讜讗诐 砖诪讗 转讗诪专 诇讗 讛讬讛 专讘讬 砖诪注讜谉 讗讜诪专 砖讛讬讗 谞驻讚讬转 讗诪专 专讬砖 诇拽讬砖 讗讜诪专 讛讬讛 专讘讬 砖诪注讜谉 讗驻讬诇讜 讛讬讗 注诇 讙讘讬 诪注专讻讛 诇讗 讘注讬 讛注诪讚讛 讜讛注专讻讛 讚讛讜讬讗 诇讛 讻砖讗专 拽讚砖讬 讘讚拽 讛讘讬转 讜讛讬诇讻讱 讚讛讜讛 讗诪专 专讘讬 砖诪注讜谉 讚诪砖讜诐 讚讛讜讛 诇讛 砖注转 讛讻讜砖专 讚诪转讞讝讬讗 诇讗讻讬诇讛 诪砖讜诐 讛讻讬 谞讟诪讗转 诪讟诪讗转 讟讜诪讗转 讗讜讻诇讬诐 讚讗讬转 诇讬讛 诇专讘讬 砖诪注讜谉 讻诇 讛专讗讜讬 诇驻讚讜转 讻驻讚讜讬 讚诪讬. 注"讻.


讛拽砖讛 讛"专 砖诪讜讗诇 诪讜讜专讚讜住 诇诪讛 诇讬 砖讛讬转讛 诇讛 砖注转 讛讻讜砖专 转讬驻讜拽 诇讬讛 讚讞讬讘转 讛拽讚砖 讜讻讜'. 讻讻转讜讘 讘转讜住驻讜转. 讜转讬专抓 专"讬 讚讗讬谉 讞讬讘转 讛拽讚砖 诪讜注诇转 讜讻讜' 讗讘诇 诇讛住讬专 讗讬住讜专 讛谞讗讛 砖注诇讬讛 诇讛讻砖讬专讛 诇拽讘诇 讟讜诪讗转 讗讜讻诇讬诐 诇讗 诪讛谞讬讗. 讜讻注谞讬谉 讝讛 诪讬转专爪转 拽讜砖讬讗 砖讛拽砖讛 讛"专 诪砖讛 讚驻谞讟讜讜讬讝讗 注诇 诪砖拽讬谉 讘讬转 诪讟讘讞讬讗 讚讗诪专讬谞谉 讘驻专拽 拽诪讗 讚驻住讞讬诐 砖讛诐 讚讻谉 诪砖讜诐 讚诪讚讗讜专讬讬转讗 讗讬谉 讟讜诪讗讛 诇诪砖拽讬谉 讜诇讗 讙讝专讜 讘讘讬转 诪讟讘讞讬讗. 讜讛拽砖讛 讛"专 诪砖讛 讜诇讬讟诪讬 讘讞讬讘转 讛拽讚砖 讻诪讜 注爪讬诐 讜诇讘讜谞讛. 讜讛砖转讗 谞讬讞讗 讚诇讗 诪讛谞讬讗 讞讬讘转 讛拽讚砖 讗诇讗 诇砖讜讜谞讬讛讜 诪砖拽讛 讚讗讜讻诇 讗讬 讗驻砖专 诇注砖讜转诐 讗讘诇 讗讬谉 讞讬讘转 讛拽讚砖 诪讜注诇转 诇讛讘讬讗 注诇讬讛谉 讟讜诪讗讛 讛讜讗讬诇 讜讗讬谉 讟讜诪讗讛 诇诪砖拽讬谉. 讗讘诇 拽砖讛 讚讘驻专拽 讻诇 讛讘砖专 诪专讘讛 诪讜讛讘砖专 讚讘砖专 讟诪讗 诇驻谞讬 讝专讬拽转 讚诪讬诐 讛讗讜讻诇讜 诇拽讬 讗祝 注诇 讙讘 砖讛讬讬转讬 讬讻讜诇 诇讜诪专 讚讻诇 砖讗讬谞讜 讗住讜专 讘讟讜诪讗转 讛讙讜祝 讻讙讜谉 讘砖专 诇驻谞讬 讝专讬拽讛 讚讛讜讗讬诇 讜讗讬谞讜 谞讬转专 诇讟讛讜专讬诐 讗讬谞讜 讘讟讜诪讗转 讛讙讜祝 讗讬谞讜 讘讟讜诪讗转 讘砖专 讗诇诪讗 诪讛谞讬讗 讞讬讘转 讛拽讚砖 讗祝 诇讛注讘讬专 讛讗讬住讜专 诇讛讬讜转 讻诪讜 谞讬转专 诇讟讛讜专讬诐. 讜讬"诇 讚讛转诐 讛讻讬 拽讗诪专 讗讬 诇讗讜 讬讬转讜专讗 讚讻诇 讛讘砖专 讛讜讛 讗诪讬谞讗 讚讻诇 砖讗讬谞讜 谞讬转专 讘讟讜诪讗转 讛讙讜祝 讗讬谞讜 讘讟讜诪讗转 讘砖专 诇讛讻讬 讻转讬讘 讜讛讘砖专 诇讜诪专 讚讗祝 注诇 讙讘 讚讗讬谞讜 讘讟讜诪讗转 讛讙讜祝 砖讗讬谞讜 谞讬转专转 诇讟讛讜专讬诐 讬砖谞讛 讘讟讜诪讗转 讘砖专 讗讘诇 诇讗 讘讗 诇讛转讬专 讗讬住讜专讗 诇讻诇讘讬诐. 谞讜住讞 讗讞专 诇讟讛讜专讬诐. 注讜讚 讬砖 诇转诪讜讛 讗诪讗讬 讗讬谉 讻诇 讛拽讚砖讬诐 诪讟诪讗讬诐 诪讞讬讬诐 讜讻讜'. 讜讬砖 诇讜诪专 讻讬讜谉 讚讗讻转讬 诪讞讜住专 拽讘诇讛 讜讝专讬拽讛 讻讜诇讬 讛讗讬 诇讗 讗诪专讬谞谉 讻砖讞讜讟 讜诪拽讜讘诇 讜谞讝专拽 讚诪讜. 讗诪谞诐 讘砖注讬专 讛诪砖转诇讞 拽砖讛 诇诪讗谉 讚砖专讬 讗讘专讬诐 讘讛谞讗讛 诇讬讟诪讗 诪讞讬讬诐. 讜讗讜诪专 专"讬 讚讘讚讘专 讞讬 讘砖讜诐 注谞讬谉 讗讬谉 诇讟诪讗讜 讟讜诪讗转 讗讜讻诇讬诐 讚讚讘专 讛谞专讗讛 诇注讬谞讬诐 讛讜讗 砖讗讬谞讜 讗讜讻诇. 讜专讗讬讛 诇讚讘专 讘谉 驻拽讜注讛 讜讚讙讬诐 砖讗讬谞诐 诪讞讜住专讬诐 砖讞讬讟讛 讜讗驻讬诇讜 讛讻讬 讗讬谉 诪讟诪讗讬谉 讟讜诪讗转 讗讜讻诇讬诐 砖讞讬讜转诐 诪讟讛专转诐 讻讚讗讬转讗 讘驻专拽 讘讛诪讛 讛诪拽砖讛. 讛"专 讬砖注讬讛 讝"诇.


注讜讚 讻转讘讜 讘转讜住驻讜转 讜拽砖讛 讚诇诪讗讬 谞驻拽讗 诪讬谞讛 讘诪讛 砖诪爪讟专祝 讘驻讞讜转 诪讻讘讬爪讛 讛讗 讘诇讗讜 讛讻讬 讗讜讻诇 诪拽讘诇 讟讜诪讗讛 讘讻诇 砖讛讜讗 讜讻讜'. 注讚 注驻专讗 讘注诇诪讗 谞讬谞讛讜. 讜注讜讚 讚拽讗 诪讛讚专 讛砖转讗 砖转讞砖讘 讗讜讻诇 诇讗讛谞讜讬讬 诇讟讜诪讗讛 讚讗讜专讬讬转讗 讜诇砖讜谉 诪讟诪讗讛 讚诪砖诪注 诇诪诪谞讬 专讗砖讜谉 讜砖谞讬 诇讬讛讜讬 诪讚专讘谞谉 讻讚诪讜讻讞 讘住讜祝 砖诪注转讬谉 拽诪讬讬转讗 讚讛诪谞讞讜转 讜讛谞住讻讬诐 讜爪专讬讱 诇讚讞讜拽 讚诇诪诪谞讬 专讗砖讜谉 讜砖谞讬 讛讜讜 诪讚讚讘谞谉 讜讟讜诪讗讛 讚讙讜驻讛 讛讜讬 讚讗讜专讬讬转讗. 讜讗讬谉 诇讚拽讚拽 砖讬讛讗 讞讬讘转 讛拽讚砖 讚驻专讛 讚专讘谞谉 讚讗讬 诪讚讗讜专讬讬转讗 讙诐 讛讗驻专 注爪诪讜 讬讟诪讗 讟讜诪讗转 讗讜讻诇讬诐 讛讗 讻砖专讜驻讬谉 讚诪讬 讚诪砖诪注 砖驻砖讜讟 诇讜 讚砖专讜驻讬谉 诇讗 诪讟诪讗讜 讚诪爪讬谞讜 诇诪讬诪专 讚讗驻讬诇讜 讬讛讗 讞讬讘转 讛拽讚砖 讚讗讜专讬讬转讗 讗讬谉 砖讬讬讱 讘讗驻专 讞讬讘转 讛拽讚砖. 讜谞专讗讛 讚诪讚讗讜专讬讬转讗 讞讜诇讬谉 讙诪讬专讬 讛讜讬 讚诇讬转 讘讬讛 诪注讬诇讛 诪讚讗讜专讬讬转讗 讻讚讗讬转讗 讘住讜祝 讛转讻诇转. 讜注讜讚 诪驻专砖 专"讬 讚谞驻拽讗 诪讬谞讛 讘诪讛 砖诪讟诪讗转 讟讜诪讗转 讗讜讻诇讬诐 诇注谞讬谉 砖诪拽讘诇转 诪谉 讛砖专抓 讜谞驻住诇转 讘讻讱 讜讻讜' 讻诪讜 砖讻转讜讘 讘转讜住驻讜转. 转讜住驻讜转 砖讗谞抓.
讜讝讛 诇砖讜谉 讛专"专 讬砖注讬讛 讝"诇 驻专讛 诪讟诪讗讛 讟讜诪讗转 讗讜讻诇讬诐. 讛拽砖讛 专砖"讬 讝"诇 讘讞讜诇讬谉 驻专拽 讗讜转讜 讜讗转 讘谞讜 诇诪讛 诇讬 拽讘诇转 讟讜诪讗讛 转讬驻讜拽 诇讬 讜讻讜' 注讚 讘讘爪拽 注"讻 诇砖讜谞讜. 讜诇讗 讚拽 讚讛讗 讗讬谞讛 诪讟诪讗讛 讗讚诐 讜讻诇讬诐 讗诇讗 讛注讜住拽讬诐 讘讛. 讗诪谞诐 讛讬讛 讬讻讜诇 诇讜诪专 讚讻讬讜谉 讚住讜驻讛 诇讟诪讗 讟讜诪讗讛 注诇 讬讚讬 注讜住拽讬讛 诪注转讛 转讟诪讗 讟讜诪讗转 讗讜讻诇讬诐 讻讚讗诪专讬谞谉 讙讘讬 谞讘诇转 注讜祝 讟讛讜专 讚诪讟诪讗 讟讜诪讗转 讗讜讻诇讬诐 讛讜讗讬诇 讜住讜驻讜 诇讟诪讗 讘讙讚讬诐 讗讘讬转 讛讘诇讬注讛. 讜诪讛 砖驻讬专砖 讙讘讬 谞讘诇讛 讻讛讛讬讗 讚讻专讬转讜转 讚诪拽讘诇 讛讗讬 讘爪拽 讟讜诪讗讛 讗诐 讬讙注 讘讟讜诪讗讛 诇讗 讚拽 讚讛转诐 诪讬讬专讬 讘讻讝讬转 谞讘诇讛 砖讞讬驻讛讜 讘讘爪拽 讜诪谉 讛谞讘诇讛 讛讜讗 诪拽讘诇 讟讜诪讗讛 讚谞讘诇讛 诪讟诪讗讛 讘讻讝讬转 诇讗 爪专讬讱 讻讘讬爪讛 讛讜讗讬诇 讜讟讜诪讗转讛 诪讙讜驻讛 讜注诇 讬讚讬 爪讬专讜祝 讛讘爪拽 注诐 讛谞讘诇讛 讛讘爪拽 诪拽讘诇 讟讜诪讗讛 诪谉 讛谞讘诇讛 讻讗讬诇讜 讛讬讛 讘讘爪拽 讻讘讬爪讛 讜讗讬谉 爪专讬讱 砖讬讙注 讘砖专抓. 讙诐 诪转讜讱 驻讬专讜砖讜 讚驻讬专砖 讚诪爪讟专驻讬谉 讛驻专讛 讜讛讘爪拽 诇注谞讬谉 砖讬拽讘诇 讛讘爪拽 讟讜诪讗讛 谞专讗讛 砖讞讝专 诪诪讛 砖讛讬讛 专讙讬诇 诇驻专砖 讚讗讜讻诇讬谉 诪拽讘诇讬诐 讟讜诪讗讛 讘驻讞讜转 诪讻讘讬爪讛 讜讙诐 谞专讗讛 讚讙专住讬谞谉 诪讟诪讗讛 讟讜诪讗转 讗讜讻诇讬诐. 讜砖诪讗 讛讗 讚谞拽讟 讛讻讗 诪砖讜诐 讚讗讬谉 讬讻讜诇讛 诇讟诪讗 讗讞专讬诐 讗祝 拽讘诇讛 讟讜诪讗讛 讗诇讗 注诇 讬讚讬 爪讬专讜祝. 讜诪讛 砖讛拽砖讛 诇诪讛 诇讬 讛讬转讛 诇讛 砖注转 讛讻讜砖专 讛讜讗讬诇 讜住讜驻讛 诇讟诪讗 讟讜诪讗讛 讞诪讜专讛 讗讜诪专 专"讬 讚讛讗 讚讗诪专讬谞谉 讻诇 砖住讜驻讜 诇讟诪讗 讟讜诪讗讛 讞诪讜专讛 诪讟诪讗 讟讜诪讗转 讗讜讻诇讬诐 讛讬讬谞讜 讘讚讘专 砖讛讜讗 专讗讜讬 诇拽讘诇 讟讜诪讗讛 诪讗讞专讬诐 讗讝 讗讬谞讜 爪专讬讱 诇讗 讛讻砖专 诪讬诐 讜诇讗 诪讙注 砖专抓 讗诇讗 讟诪讗 讟讜诪讗讛 拽诇讛 诪注爪诪讛 讻讙讜谉 谞讘诇转 注讜祝 讟讛讜专 讗讘诇 驻专讛 砖诇讗 讛讬转讛 诇讛 砖注转 讛讻讜砖专 诇讗 讛讬转讛 专讗讜讬讛 诇拽讘诇 讟讜诪讗讛 诪砖专抓 讗祝 讟讜诪讗转 注爪诪讛 诇讬转 诇讛 讜诇讛讻讬 爪专讬讱 砖注转 讛讻讜砖专. 讜讛讘讬讗 专讗讬讛 讚转谞讬讗 讘讝讘讞讬诐 驻专拽 讟"讜 讛砖讜专祝 驻专讛 讜驻专讬诐 讜讻讜' 讜诪住讬拽 讘砖诇诪讗 专讘讬 诪讗讬专 讻讚转谞讗 讚讘讬 专讘讬 讬砖诪注讗诇 驻讬专讜砖 讚讗诪专 讻诇 砖住讜驻讜 诇讟诪讗 讟讜诪讗讛 讞诪讜专讛 诪讟诪讗 讗讜讻诇讬谉 讜诪砖拽讬谉 讗诇讗 专讘谞谉 讜讻讜' 讜诪砖谞讬 讗诪专讬 讘诪注专讘讗 爪专讬讻讬谉 讛讻砖专 诪讬诐 讜讛讻砖专 砖专抓. 讜驻讬专砖 专砖"讬 讝"诇 爪专讬讻讬谉 讛讻砖专 讜讻讜' 讻诇讜诪专 讚讘专 砖讗讬谉 住讜驻讜 诇讟诪讗 讟讜诪讗讛 讞诪讜专讛 爪专讬讻讬谉 讛讻砖专 诪讬诐 讜砖专抓 讻诪讜 讝专注讬诐 讗讘诇 讚讘专 砖住讜驻讜 诇讟诪讗 讟讜诪讗讛 讞诪讜专讛 讗讬谞谉 爪专讬讻讬谉 讛讻砖专 诪讬诐 讜砖专抓 讚诪注爪诪谉 讛谉 讟诪讗讬诐 讜诇讗 讙诪专讬谞谉 诇讛讜 诪讝专注讬诐 讗讘诇 诪讻诇 诪拽讜诐 爪专讬讻讬谉 砖讬讛讜 讗讜讻诇 讜讬讛讬讜 专讗讜讬讬谉 诇拽讘诇 讟讜诪讗讛 诪谉 讛砖专抓 讜诪砖讜诐 讛讻讬 驻专讛 讜驻专讬诐 砖讛诐 讗讜讻诇讬诐 诪讟诪讗讬诐 讗讜讻诇讬谉 讜诪砖拽讬谉 讛讜讗讬诇 讜住讜驻谉 诇讟诪讗 讟讜诪讗讛 讞诪讜专讛 讗讘诇 砖注讬专 讛诪砖转诇讞 砖讗讬谞讜 讗讜讻诇 讗讬谞讜 诪讟诪讗 讟讜诪讗转 讗讜讻诇讬诐 讜诪砖拽讬诐 拽讗诪专 讜注诇讛 专讘讬 砖诪注讜谉 驻专讛 诪讟诪讗讛 讟讜诪讗转 讗讜讻诇讬诐 讛讜讗讬诇 讜讻讜' 讻诇讜诪专 讘驻专讬诐 驻诇讬讙谞讗 讚讘注讬谞谉 讗讜讻诇 砖讬讻讜诇 诇讛讗讻讬诇讜 诇讗讞专讬诐 讗讘诇 讘驻专讛 诪讜讚讬谞讗 讚讗讜讻诇 砖讬讻讜诇 诇讛讗讻讬诇讜 诇讗讞专讬诐 讛讬讗 砖讛讬转讛 诇讛 砖注转 讛讻讜砖专 讘砖注转 驻讬专讻讜住 讗讜 拽讜讚诐 讝专讬拽讛 讻讚驻专讬砖谞讗 讜讻诇 讛注讜诪讚 诇驻讚讜转 讻驻讚讜讬 讚诪讬. 讜讻谉 诪砖诪注 讘讻专讬转讜转 讘驻专拽 讚诐 砖讞讬讟讛 讚讗祝 讚讘专 砖住讜驻讜 诇讟诪讗 讟讜诪讗讛 讞诪讜专讛 爪专讬讱 诪讞砖讘讛 诇讛讬讜转 讗讜讻诇 讚拽讗诪专 谞讘诇转 注讜祝 讟讛讜专 讜讻讜' 讜讻谉 讘驻专拽 讘讗 住讬诪谉 讙讘讬 讙讜讝诇 砖谞驻诇 诇讙转 讜讻讜'. 讗讘诇 拽砖讛 诇专讘讬 诪讗讬专 讚讗诪专 讚砖注讬专 讛诪砖转诇讞 诪讟诪讗 讗讜讻诇讬谉 讜诪砖拽讬谉 讗祝 注诇 驻讬 砖讗讬谞讜 讗讜讻诇 讜讻讬 驻诇讬讙 专讘讬 诪讗讬专 讗讻诇 讛谞讬 讚讘注讜 诪讞砖讘讛 讛讗 诇讗 讗砖转诪讬讟 诇讗驻诇讜讙讬 讘讞讚 诪讬谞讬讬讛讜. 讜注讜讚 讘诪转谞讬转讬谉 讚讟讛专讜转 讚转谞谉 讬"讙 讚讘专讬诐 谞讗诪专讜 讘谞讘诇转 注讜祝 讟讛讜专 爪专讬讻讛 诪讞砖讘讛 讜讗讬谉 爪专讬讻讛 讛讻砖专 讜诪讟诪讗讛 讟讜诪讗转 讗讜讻诇讬诐 拽转谞讬 讘住讬驻讗 讚专讘讬 诪讗讬专. 讜诪讬讛讜 讗讬谉 诇讚拽讚拽 诪讝讛 讜注诇 讻专讞讬讛 诇讗 讗转讬讗 讻讜诇讛 讻专讘讬 诪讗讬专 讚讛讗 拽转谞讬 讜讛讗讜讻诇 讗讘专 诪谉 讛讞讬 诪诪谞讛 住讜驻讙 讗转 讛讗专讘注讬诐 讜专讘讬 诪讗讬专 讞讜诇拽 注诇 讝讛 讘驻专拽 讙讬讚 讛谞砖讛 讜讘住讜祝 讟讘讜诇 讬讜诐 谞诪讬 诪讜拽讬 诇讛 讻专讘讬 诪讗讬专 讛讗 讚拽转谞讬 讜诪讟诪讗讛 讟讜诪讗转 讗讜讻诇讬诐 讘讻讘讬爪讛. 诪讬讛讜 讛转诐 专讜爪讛 诇讚拽讚拽 讚爪专讬讻讛 诪讞砖讘讛 讜讗讬谉 爪专讬讻讬诐 讛讻砖专 讻专讘讬 诪讗讬专 诪讚住讬驻讗 专讘讬 诪讗讬专 专讬砖讗 谞诪讬 专讘讬 诪讗讬专 讜诪砖谞讬 诪讬讚讬 讗讬专讬讗 专讬砖讗 专讘讬 诪讗讬专 讜住讬驻讗 专讘谞谉 诪砖诪注 砖讛讬讛 讬讻讜诇 诇讬讬砖讘 讛讛讬讗 讚爪专讬讻讬谉 诪讞砖讘讛 讻专讘讬 诪讗讬专. 讜讝讛 转讬诪讛 讚讛讗 专讘讬 诪讗讬专 诪讟诪讗 讘砖注讬专 讛诪砖转诇讞 讗祝 注诇 驻讬 砖讗讬谞讜 专讗讜讬 诇讗讻讬诇讛. 讜讻谉 讘驻专拽 讛注讜专 讜讛专讜讟讘 讚拽转谞讬 讞讜转讱 讘砖专 诪讗讘专 诪谉 讛讞讬 讞转讻讜 讜讗讞专 讻讱 讞砖讘 注诇讬讜 讟讛讜专 讞砖讘 注诇讬讜 讜讗讞专 讻讱 讞转讻讜 讟诪讗 讜诪讜拽讬 诇讛 讻专讘讬 诪讗讬专 讗诇诪讗 讘注讬 诪讞砖讘讛 讜驻专讬讱 讛转诐 诇诪讗谉 讚讗讜拽讬 诇讛 讻砖讛讜讻砖专 诇诪讛 诇讬 讛讻砖专 讛专讬 住讜驻讛 诇讟诪讗 讟讜诪讗讛 讞诪讜专讛 讗诇诪讗 讗祝 讘讚讘专 砖住讜驻讜 诇讟诪讗 讟讜诪讗讛 讞诪讜专讛 讘注讬 专讘讬 诪讗讬专 诪讞砖讘讛. 讜爪专讬讱 诇讜诪专 讚讞讬讜转 砖注讬专 讛诪砖转诇讞 讗讬谉 讝讛 讞住专讜谉 诇讛讞砖讬讘讜 讗讜讻诇 讻诪讜 诪讞砖讘讛 讘谞讘诇转 注讜祝 讚砖注讬专 讗诐 谞砖讞讟 诪诪讬诇讗 讛讜讗 注讜诪讚 诇讗讻讬诇讛 讗讘诇 谞讘诇转 注讜祝 讟讛讜专 讗讬谞讜 注讜诪讚 诇讗讻讬诇讛 讗诇讗 注诇 讬讚讬 诪讞砖讘讛 讜转讞讬诇转讜 讜住讜驻讜 讗讬谞讜 诪讟诪讗 讟讜诪讗讛 讞诪讜专讛 讗诇讗 讘讘讬转 讛讘诇讬注讛 砖讘讞砖讘讜 诇讛讬讜转 讗讜讻诇 讗祝 转讞讬诇转讜 诇讟诪讗 讟讜诪讗讛 拽诇讛 诇讗 讬讟诪讗 讗诇讗 注诇 讬讚讬 诪讞砖讘讛 诪讛 砖讗讬谉 讻谉 讘砖注讬专 讛诪砖转诇讞. 谞专讗讛 诇专' 住讘专讗 讝讜 讗讞专讜谞讛. 讜专讘讬谞讜 转诐 转讬专抓 拽讜砖讬转 讛拽讜谞讟专住 讚诇讗 讞砖讬讘讗 驻专讛 住讜驻讛 诪讟诪讗讛 讟讜诪讗讛 讞诪讜专讛 讛讜讗讬诇 讜讗讬谞讛 诪讟诪讗讛 诇讛 诪讙讜驻讛 讗诇讗 注诇 讬讚讬 注讜住拽讬讛 讜诪驻专砖 驻诇讜讙转讗 讚专讘讬 诪讗讬专 讜专讘谞谉 讚驻专拽 讟讘讜诇 讬讜诐 讛讻讬 讘砖诇诪讗 专讘讬 诪讗讬专 讻转谞讗 讚讘讬 专讘讬 讬砖诪注讗诇 讜讞砖讬讘 诇讬讛 住讜驻谉 诇讟诪讗 讟讜诪讗讛 讞诪讜专讛 讛讜讗讬诇 讜注讜住拽讬讛 诪讟诪讗讬谉 讘讙讚讬诐 讗诇讗 专讘谞谉 讗讬 住讘讬专讬 诇讛讜 讻讚转谞讬 讚讘讬 专讘讬 讬砖诪注讗诇 讻诇讜诪专 讜讞砖讘讬 诇讛讜 讻住讜驻讜 诇讟诪讗 讟讜诪讗讛 讞诪讜专讛 注诇 讬讚讬 注讜住拽讬讛谉 讗驻讬诇讜 砖注讬专 讛诪砖转诇讞 谞诪讬 讜讗讬 诇讗 讜讻讜' 讜诪砖谞讬 讗诪专讬 讘诪注专讘讗 爪专讬讻讬谉 讛讻砖专 诪讬诐 讜讛讻砖专 砖专抓 讻诇讜诪专 讛讗 讚讗诪专讬 专讘谞谉 讚驻专讬诐 诪讟诪讗讬谉 诇讗讜 诪砖讜诐 讚讞砖讬讘 诇讛讜 住讜驻谉 诇讟诪讗 讟讜诪讗讛 讞诪讜专讛 讗诇讗 注诇 讬讚讬 讛讻砖专 讜谞讙讬注转 砖专抓 讛讜讗 讚诪拽讘诇讬 讟讜诪讗转 讗讜讻诇讬诐 讚讗讜讻诇 谞讬谞讛讜 讗讘诇 砖注讬专 讛诪砖转诇讞 诇讗讜 讗讜讻诇 讛讜讗 讛讜讗讬诇 讜讛讜讗 讞讬 讜拽讗诪专 专讘讬 砖诪注讜谉 驻专讬诐 讜讚讗讬 讗讬谞诐 诪拽讘诇讬诐 讟讜诪讗讛 讗驻讬诇讜 讘讛讻砖专 诪讬诐 讜砖专抓 讚讗讬住讜专讬 讛谞讗讛 谞讬谞讛讜 讜讘注讬谞谉 讗讜讻诇 砖讬讻讜诇 诇讛讗讻讬诇讜 诇讗讞专讬诐 讗讘诇 驻专讛 诪讟诪讗讛 讟讜诪讗转 讗讜讻诇讬诐 注诇 讬讚讬 讛讻砖专 诪讬诐 讜谞讙讬注转 砖专抓 讛讜讗讬诇 讜讛讬转讛 诇讛 砖注转 讛讻讜砖专 砖讬砖 诇讛 讛讬转专 讘驻讚讬讬讛. 讜讬砖 住驻专讬诐 讚讙专住讬 驻专讛 诪讟诪讗讛 讟讜诪讗转 讗讜讻诇讬诐 驻讬专讜砖 诪拽讘诇转 讟讜诪讗讛 讻诪讜 讗讜讻诇讬诐 讛讜讗讬诇 讜讛讬转讛 诇讛 砖注转 讛讻讜砖专. 讜讚讗讬 注诇 讝讛 讬砖 诇转诪讜讛 诪讛 讛讬讗 讗讚讬专讛 诇拽讘诇 讟讜诪讗讛 讗讬 诇讟诪讗 讛讜讗讬诇 讜讛讬转讛 诇讛 砖注转 讛讻讜砖专 转讜专转 讗讜讻诇 注诇讬讛 讜诪讟诪讗讛 讗讞专讬诐 讜讗讬 诇讟讜诪讗转 注爪诪讛 讻讬讜谉 砖讛讜讗 讗讜讻诇 诇讟诪讗 讗讞专讬诐 讻诇 砖讻谉 诇注爪诪讛. 讜爪专讬讱 诇讜诪专 讚讗砖诪讜注讬谞谉 砖讛讬讗 诪爪讟专驻转 诇驻讞讜转 诪讻讘讬爪讛 诇注谞讬谉 砖讗诐 谞讙注 讘讛 砖专抓 讗祝 讛讘爪拽 讟诪讗. 讜讗讬 拽砖讬讗 讛讗讬讱 转讟诪讗 讛讘爪拽 讘谞讙讬注转讛 讛讗 砖讘注 诇讛 讟讜诪讗讛 讻讚讗诪专讬谞谉 讙讘讬 注砖专讜谉 砖讞诇拽讜 讜拽讘诇 讗讞讚 诪讛谉 讟讜诪讗讛 讜讛谞讬讞谉 讻讘讬爪讛 讜谞讙注 讟讜诪讗讛 讘讗讞讚 诪讛谉 讗讬谉 讛讗讞讚 讟诪讗 注诇 讬讚讬 爪讬专讜祝 讛讻诇讬 讚砖讘注 诇讬讛 讟讜诪讗讛. 讜讬"诇 讚讛讻讗 讛讜讗讬诇 讜谞讜讙注讬谉 讝讛 讘讝讛 讻讬 谞讙注 讘驻专讛 讛讜讬 讻讗诇讜 谞讙注 讘讘爪拽 讜诇讗 讚诪讬 诇注砖专讜谉 砖讞诇拽讜 讚诇讗 谞讙注讬 讝讛 讘讝讛. 讜讗讬 拽砖讬讗 诇诪讛 讛爪专讬讱 砖讬注讜专 诇拽讘诇 讟讜诪讗讛 讜讛诇讗 驻讞讜转 诪讻讘讬爪讛 诪拽讘诇 讟讜诪讗讛 讜讗讬 诇砖讜讜讬讛 讟讜诪讗讛 讚讗讜专讬讬转讗 讜讛诇讗 注讬拽专 讟讜诪讗讛 讗讬谞讛 讗诇讗 诪砖讜诐 讞讬讘转 讛拽讚砖 讚专讘谞谉 拽砖讛 讜讗驻讬诇讜 讗讬 诪讚讗讜专讬讬转讗 拽讬讬诪讗 诇谉 讚诇讟诪讗 讗讞专讬诐 讞讬讘转 讛拽讚砖 诪讻砖专转谉 讻讚驻专讬砖讬转 诇注讬诇 讚讻砖专讜驻讛 讚诪讬讗 讗诐 讞讬讘转 讛拽讚砖 讚讗讜专讬讬转讗 谞讬讞讗 讗讘诇 讗诐 讞讬讘转 讛拽讚砖 讚专讘谞谉 讜诪讟诪讗讛 诇注砖讜转 讘' 讜讙'. 讜讬砖 诪转专爪讬诐 讚谞驻拽讗 诪讬谞讛 诇讬驻住诇 砖注诇 讬讚讬 砖讛讬讗 讗讜讻诇 讛讬讗 诪拽讘诇转 讟讜诪讗讛 诪砖专抓 讜谞驻住诇转 讗诐 谞讙注讛 讘讜. 讜诇讗 谞讛讬专讗 讚讛讗 讗驻专 驻专讛 砖讗讬谞讛 讗讜讻诇 谞驻住诇转 注诇 讬讚讬 讟讜诪讗讛 讻讚讗诪专讬谞谉 讘驻专拽 讞讜诪专 讘拽讜讚砖 诇讗 讬砖讗 讗讚诐 讗驻专 讞讟讗转 讜讬注讘讬专诐 讘讬专讚谉 诪驻谞讬 拽讘专 讛转讛讜诐. 注"讻 诇砖讜谉 讛"专 讬砖注讬讛 讝"诇.
讜讝讛 诇砖讜谉 转诇诪讬讚讬 讛专"驻 讝"诇 诇驻讬 讛住驻专讬诐 讚讙专住讬 诪讟诪讗讛 讜讚讗讬 爪专讬讱 诇讜诪专 讻诪讜 砖驻讬专砖 专砖"讬 讝"诇 讘驻专拽 讗讜转讜 讜讗转 讘谞讜 讚谞驻拽讗 诪讬谞讛 讻讙讜谉 砖讛讬讛 砖诐 驻讞讜转 诪讻讘讬爪讛 讗讜讻诇讬诐 讜讛谞讬讞 讗讜讻诇讬诐 讘驻专讛 讜讛砖转讗 谞驻拽讗 诪讬谞讛 讘诪讗讬 讚诪拽讘诇讛 讟讜诪讗讛 讛驻专讛 讜诪转讜讱 讻讱 诪拽讘诇讬诐 讟讜诪讗转 讗讜讻诇讬诐 讚讘讛讚讛 诇驻讬 砖讛驻专讛 诪砖诇讬诪转谉 诇讻讘讬爪讛. 讜讗讬谉 诇讛拽砖讜转 讗讻转讬 诇诪讛 诇讬 拽讘诇转 讟讜诪讗讛 诪诪拽讜诐 讗讞专 讙诐 诇讙讘讬 讛讗讜讻诇讬诐 转讬驻讜拽 诇讬讛 讚诪讛 砖讬砖 诪谉 讛驻专讛 注诐 讛讗讜讻诇讬诐 诪讟诪讗转谉 诪砖讜诐 讚住讜驻讛 诇讟诪讗 讟讜诪讗讛 讞诪讜专讛. 讜讬"诇 讚诪讛 砖住讜驻讛 诇讟诪讗 讟讜诪讗讛 讞诪讜专讛 诇讗 诪讛谞讬 诇诪注讘讚 转专转讬 诇讛爪讟专祝 注诐 讛讗讜讻诇讬诐 讜诇讟诪讗转诐. 讗讬 谞诪讬 讗驻讬诇讜 注讘讚 转专转讬 诪讻诇 诪拽讜诐 谞驻拽讗 诪讬谞讛 诇拽讘诇转 讟讜诪讗讛 诪诪拽讜诐 讗讞专 讻讙讜谉 砖讗讬谉 诪讘砖专 讛驻专讛 讻讘讬爪讛 讚讗讝 讗讬 讗驻砖专 诇讗讜讻诇讬诐 诇讬讟诪讬 诪讞诪转 讛驻专讛 砖讗讬谉 诪讜注讬诇 诪讛 砖住讜驻讜 诇讟诪讗 讟讜诪讗讛 讞诪讜专讛 讗诇讗 讻讗诇讜 谞讙注 谞诪讬 讘砖专抓 讜讗诇讜 谞讙注 谞诪讬 讘砖专抓 诇讗 讛讬讛 诪讟诪讗 讗讞专讬诐 讘驻讞讜转 诪讻讘讬爪讛 讜诇讻讱 爪专讬讱 砖讬拽讘诇 讟讜诪讗讛 诪诪拽讜诐 讗讞专 讻讚讬 砖讬讟诪讗讜 讗讜讻诇讬诐. 讜讗"转 讜讗讻转讬 讛讗讬讱 诪爪讟专驻转 驻专讛 讘讛讚讬 讛谞讬 讗讜讻诇讬诐 诇拽讘诇 讟讜诪讗讛 讞诪讜专讛 诪诪拽讜诐 讗讞专 讜讛诇讗 讘砖专 讛驻专讛 砖讘注 诇讛 讟讜诪讗讛 砖讘诇讗 拽讘诇转 讟讜诪讗讛 讚诪诪拽讜诐 讗讞专 讛讬讗 诪讟诪讗讛 讗讜讻诇讬诐 诪砖讜诐 讚住讜驻讛 诇讟诪讗 讟讜诪讗讛 讞诪讜专讛 讜讗祝 注诇 讙讘 讚驻专讬砖谞讗 讚讗讬谉 讘讘砖专 讛驻专讛 讻讘讬爪讛 诪讻诇 诪拽讜诐 讚讜诪讛 讛讜讗 讚砖讬讬讱 诇讜诪专 砖讘注 诇讬讛 讻讬讜谉 讚讗诐 讛讬讛 讘讜 讻讘讬爪讛 讛讬讛 诪讟诪讗 讟讜诪讗转 讗讜讻诇讬诐 讜讘注讬讗 讛讬讗 讘讛拽讜诪抓 讗讬 讗诪专讬谞谉 砖讘注 诇讛 讟讜诪讗讛. 讜讬砖 诇讜诪专 讚讛讻讗 诪讬讬专讬 砖谞讙注讛 讟讜诪讗讛 讘讗讜讻诇讬诐 讜诇讗 讘讘砖专 讛驻专讛 讜讛讛讬讗 讚讛讻讜谞住 诪讬讬专讬 砖谞讙注 讘讟讜诪讗讛. 讜讗"转 讜讗讻转讬 诪讗讬 谞驻拽讗 诪讬谞讛 讘诪讛 砖诪爪讟专驻转 诇驻讞讜转 诪讻讘讬爪讛 讗讜讻诇讬诐 诇拽讘诇 讟讜诪讗讛 讛讗 讘诇讗讜 讛讻讬 谞诪讬 讗讜讻诇讬谉 诪拽讘诇讬谉 讟讜诪讗讛 讘讻诇 砖讛讜讗. 讜讬"诇 讚诇驻讬专讜砖 专讘讬谞讜 转诐 砖驻讬专砖 讚诇注谞讬谉 拽讘诇转 讟讜诪讗讛 谞诪讬 讘注讬讗 讻讘讬爪讛 讻诪讜 诇讟诪讗 讗讞专讬诐 谞讬讞讗. 诪讬讛讜 拽砖讛 讚谞讛讬 讚诪讚讗讜专讬讬转讗 讘注讬谞谉 讻讘讬爪讛 讙诐 诇拽讘诇 讟讜诪讗讛 诪讻诇 诪拽讜诐 诪拽讘诇 讟讜诪讗讛 诪讚专讘谞谉 讘讻诇 砖讛讜讗 讙诐 诇讟诪讗 讗讞专讬诐 讙诐 诇驻讬专讜砖 专讘讬谞讜 转诐 讻讚诪讜讻讞 讘转讜专转 讻讛谞讬诐. 讜讬"诇 讚诪讻诇 诪拽讜诐 谞驻拽讗 诪讬谞讛 诇注谞讬谉 拽讘诇转 讟讜诪讗讛 诪讚讗讜专讬讬转讗 讻讙讜谉 诇砖专讜祝 讗转 讛拽讚砖 讗诐 谞讙注 讘讛谞讬 讗讜讻诇讬诐. 讜注讜讚 诪驻专砖 专"讬 讚谞驻拽讗 诪讬谞讛 讘诪讛 砖诪拽讘诇转 讟讜诪讗转 讗讜讻诇讬诐 诇注谞讬谉 砖谞驻住诇转 讘讻讱 讻砖谞讙注讛 讘讟讜诪讗讛 讜诇讻讱 讗讬爪讟专讬讱 讟注诪讗 讚讛讬转讛 诇讛 砖注转 讛讻讜砖专 讚讗诐 诇讗 讻谉 诇讗 讞砖讬讘讗 讗讜讻诇 诇拽讘诇 讟讜诪讗讛 讜诇讗 讛讬转讛 谞驻住诇转 讻砖谞讙注讛 讘讟讜诪讗讛. 讜讗"转 转讬驻讜拽 诇讬讛 讚讗驻讬诇讜 诇讗 讞砖讬讘讗 讗讜讻诇 谞驻住诇讛 讻砖谞讙注讛 讘讟讜诪讗讛 诪砖讜诐 讚讗砖讻讞谉 讚拽驻讬讚 专讞诪谞讗 讗驻讬诇讜 讘注住讜拽讬谉 讘讛 砖讬讛讜 讟讛讜专讬谉 讻讚讻转讬讘 讜讗住祝 讗讬砖 讟讛讜专 讗诇诪讗 拽驻讬讚 拽专讗 砖诇讗 讬讙注 讘讟讜诪讗讛. 讬砖 诇讜诪专 讚讛转诐 诇讗讜 诪砖讜诐 讛讻讬 诪讟诪讗讬谉 诇讛 砖讛专讬 讗驻讬诇讜 注住讜拽讬诐 讘讛 讘拽谞讛 讗讜 讘驻砖讜讟讬 讻诇讬 注抓 讘注讬谞谉 讟讛讜专讬谉 讗诇讗 砖诪注 诪讬谞讛 讚讙讝专转 讛讻转讜讘 讛讜讗 讜诇讗讜 诪砖讜诐 拽驻讬讚讗 讚讟讜诪讗讛. 讜诪讬讛讜 拽砖讛 讚讗讬 诇讗讬驻住讜诇讬 注爪诪讛 讻砖谞讙注讛 讘讟讜诪讗讛 诪讗讬 讗讬专讬讗 讘砖专 讛驻专讛 讚讞砖讬讘讗 讗讜讻诇 讗驻讬诇讜 讛讗驻专 讚诇讗 讞砖讬讘讗 讗讜讻诇 讻讚驻专讬砖谞讗 诇注讬诇 谞驻住诇 讘谞讙讬注转 讛讟讜诪讗讛 讻讚讗诪专讬谞谉 讘驻专拽 讞讜诪专 讘拽讜讚砖 诇讗 讬砖讗 讗讚诐 诪讬 讞讟讗转 讜讻讜'. 讜讬"诇 讚诪讻诇 诪拽讜诐 谞驻拽讗 诪讬谞讛 讘诪讗讬 讚讞砖讬讘讗 讗讜讻诇 讚诪转讜讱 讻讱 诪拽讘诇转 讟讜诪讗讛 讗驻讬诇讜 诪砖谞讬 讜砖诇讬砖讬 讗讘诇 讗讞专 诇讗 诪驻住讬诇 讘诪讙注 砖谞讬 讜砖诇讬砖讬 专拽 讘诪讙注 讗讘 讛讟讜诪讗讛. 注"讻 诇砖讜谉 转诇诪讬讚讬 讛专"驻 讝"诇.





诪讛专砖"讗 - 讞讬讚讜砖讬 讛诇讻讜转

讘讚"讛 驻专讛 诪讟诪讗 讻讜' 讛拽砖讛 讘拽讜谞讟专住 讻讜' 诪讚驻专讬讱 讘诪谞讞讜转 讻讬讜谉 讚讻诇 讛注讜诪讚 诇砖专讜祝 讻砖专讜祝 讚诪讬 讻讜' 讗诪讗讬 诪讟诪讗 讻讜' 注讻"诇 诇讻讗讜专讛 讗讬谉 讻讗谉 讛讜讻讞讛 讚讗讬诪讗 诇专讘谞谉 讚驻诇讬讙讬 讗专"砖 驻专讬讱 讛转诐 讜专"砖 谞诪讬 讗讛讬讻讗 讚诇讗 谞驻住诇讛 讛驻专讛 驻专讬讱 讗诪讗讬 诪讟诪讗 讻讜' 讜讗驻砖专 讚诪砖诪注 诇讛讜 讚诪讛讱 讚讗专"砖 驻专讛 诪讟诪讗 讟讜诪讗转 讗讜讻诇讬谉 讛讜讗讬诇 讜讛讬转讛 诇讛 砖注转 讛讻讜砖专 讚讗讬讬专讬 讘谞驻住诇讛 驻专讬讱 讛转诐 讛讻讬 讗讘诇 诇专讘谞谉 讜诇专"砖 谞诪讬 讛讬讻讗 讚诇讗 谞驻住诇讛 诇讬讻讗 诇诪讬驻专讱 诪讬讚讬 讚讗讬诪讗 讚拽讜砖讟讗 讛讜讗 讚讗讬谞讜 诪讟诪讗 讟讜诪讗转 讗讜讻诇讬谉 诪讛讗讬 讟注诪讗 讚讻诇 讛注讜诪讚 讻讜' 讜拽"诇:





讞讻诪转 砖诇诪讛

转讜住' 讘讚"讛 驻专讛 诪讟诪讗讛 讻讜' 讻注讬谉 注讘讜讚讜转 讛讙讜祝 砖讬砖 讘讛 讻讜' 讚讘注讬 讗讜讻诇 砖讗转讛 讬讻讜诇 讻讜' 讚砖专讜 讗讘专讬诐 讘讛谞讗讛 讻讜' 讻爪"诇:


讘讚"讛 驻专讛 诪讟诪讗讛 讻讜' 诇讗 讬注砖谞讜 讻讗讜讻诇 诇讛讗讻讬诇讜 讻讜' 讘讙讚讬诐 讜讛谉 注爪诪诐 讗讬谞诐 诪讟诪讗 讘讙讚讬诐 讗诇讗 诪讟诪讗 讗讜讻诇讬谉 讜诪砖拽讬谉 讚讘专讬 专"诪 讻讜' 讻爪"诇:





专砖"砖

转讚"讛 驻专讛 (讛讘'). 讜讛砖转讗 驻诇讬讙讬 讚专"诪 住讘专 讻讜' 诪讜注讬诇 诇讬讞砖讘 讗讜讻诇 讻讜'. 讻爪"诇:



砖诐 讘讙讛"砖 讜拽讬讬诪讗 讻谉 讘诪住拽谞讗. 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 驻专讛 讜讻讜' 讜注讜讚 讚讘驻' 讙讬讚 讛谞砖讛 讚祝 拽讘 讜讘驻' 讟讘讜诇 讬讜诐 讚祝 拽讛 讘注讬 诇诪讬讚拽 . 讘驻' 讙讛"谞 诇讗 谞讝讻专 诪讝讛 讜讘驻' 讟讘讜诇 讬讜诐 诪讘讜讗专 讚拽讗诪专 讚专讬砖讗 讚爪专讬讻讗 诪讞砖讘' 讗转讬讗 讻专"诪 讜拽讬讬诪讗 讻谉 讘诪住拽谞讗 讗诇讗 讚诪爪讬注转讗 讚诪讟诪讗 讘讻讘讬爪讛 专讘谞谉 讜讘讛讻专讞 讚转讜' 讛讬讛 诇讛诐 讙讬' 讗讞专转 砖诐:





驻谞讬 讬讛讜砖注

转讜住' 讘讚"讛 驻专讛 诪讟诪讗 讜讻讜' 转讬诪讗 讚诪讚拽讗诪专 讜讻讜' 讜诪讬讛讜 砖注讬专 讛诪砖转诇讞 拽砖讛 诇专"讬 砖讬讟诪讗 诪讞讬讬诐 注讻"诇. 讜讗祝 注诇 讙讘 讚诇专"诪 讗讛"谞 讚诪讟诪讗 诪讞讬讬诐 讻讚讗讬转讗 驻专拽 讟讘讜诇 讬讜诐 讛讘讬讗讜 讛转讜住驻讜转 讘住诪讜讱 诪"诪 诇讬讻讗 诇诪讬诪专 讚诇专"砖 谞诪讬 诪讟诪讗 砖讛专讬 讻转讘讜 讛转讜住驻讜转 诇拽诪谉 讚讘转讜住' 诪砖诪注 讚诪诇转讗 讚专"砖 拽讗讬 讗驻诇讜讙转讗 讚专"诪 讜讞讻诪讬诐 讗"讻 诪砖诪注 讚驻诇讬讙 讜讛讗 讚谞拽讟 专"砖 讘住讬驻讗 驻专讬诐 讜砖注讬专讬诐 讛谞砖专驻讬诐 讗讬谞谉 诪讟诪讗讬谉 讜诇讗 谞拽讟 砖注讬专 讛诪砖转诇讞 讛讬讬谞讜 诇专讘讜转讗 讚讗祝 注"讙 讚讞讻诪讬诐 诪讟诪讗讬谉 讗讬讛讜 诪讟讛专 讜诪讻"砖 砖注讬专 讛诪砖转诇讞 讚讗驻讬诇讜 讞讻诪讬诐 诪讜讚讬诐 诪驻谞讬 砖讛讜讗 讞讬 讜拽"诇:


讘讗"讚 讜讬"诇 讚讻诇 讛注讜诪讚 讜讻讜' 讗祝 注诇 讙讘 讚讛讜讬 诪讛谞讬 注诇 讛讗讜讻诇 讻讙讜谉 谞讜转专 讜驻专讛 诇讬讞砖讜讘 讻注驻专讗 讜讻讜' 注讻"诇. 驻讬' 谞讛讬 讚诇讗驻讜拽讬 诪讟讜诪讗讛 讗诪专讬谞谉 讻诇 讛注讜诪讚 讘讻诇 注谞讬谉 讗讘诇 诇讛讻谞讬住讜 诇讟讜诪讗讛 注"讬 讻诇 讛注讜诪讚 诇讗 讗诪专讬谞谉 讗诇讗 讘讗讜讻诇 讛讗住讜专 砖讬讛讬讛 讻诪讜转专 讗讘诇 诇讗 诇砖讜讜讬讗 讗讜讻诇讗 讻砖注讻砖讬讜 讗讬谞讜 讗讜讻诇. 讜诇注谞"讚 讚诪砖诐 讙讜驻讗 专讗讬讛 讚诪拽砖讛 讛转诐 驻专讛 讗诪讗讬 诪讟诪讗 讜谞讬诪讗 讻诇 讛注讜诪讚 诇砖专讜祝 讻砖专讜祝 讚诪讬讗 讜诪讗讬 拽讜砖讬讗 讜讗讬诪讗 诇讗讬讚讱 讙讬住讗 讻诇 讛注讜诪讚 诇驻讚讜转 讻驻讚讜讬 讚诪讬 讻讚讗诪专讬谞谉 讛讻讗 讜讗"讻 诇讗 讛讜讬 注驻专讗 讗"讜 讚讻诇 讛注讜诪讚 诇驻讚讜转 讙讜驻讗 诇讗 讗诪专讬谞谉 讗诇讗 砖讬讛讬讛 讛讗住讜专 讻诪讜转专 讗讘诇 诇讗 诇砖讜讜讬讗 讗讜讻诇 讻讬讜谉 讚注讻砖讬讜 讗讬谞讜 讗讜讻诇 讚住转诪讗 诇砖专讬驻讛 拽讗讬 讜讚讜"拽:


讘讗"讚 诪讬讚讬 讚讛讜讬 讗讘谉 驻拽讜注讛 讻讜'  驻讬' 讚诪注讬拽专讗 拽住"讚 讚讛讗 讚讘注诇讬 讞讬讬诐 讗讬谞谉 诪讟诪讗讬谉 讛讬讬谞讜 诪砖讜诐 砖讗讬谞讜 讬讻讜诇 诇讛讗讻讬诇谉 诇讗讞专讬诐 诇讻讱 诪拽砖讜 讚讘砖注讬专 谞讬诪讗 讻诇 讛注讜诪讚 诇讚讞讜转 诇诪讗谉 讚砖专讬 讘讛谞讗讛 讗讞专 讛讚讞讬讛. 讜注"讝 转讬专爪讜 讚诇讗讜 诪讛讗讬 讟注诪讗 讛讜讗 讗诇讗 讚诇讗讜 讗讜讻诇 讛讜讗 诇讙诪专讬 砖讗讬谉 讚专讱 讘谞讬 讗讚诐 诇讗讻讜诇 讚讘专 讞讬 讜注"讝 讛讘讬讗讜 专讗讬讛 诪讘谉 驻拽讜注讛 讜拽"诇:


讘讚"讛 驻专讛 诪讟诪讗 讜讻讜' 讜转讬诪讗 讗讬 驻诇讬讙 专"诪 讗讻诇 讛谞讬 注讻"诇. 驻讬' 讚专"诪 诪讟诪讗 讘砖注讬专 讛诪砖转诇讞 讜注"讻 讛讬讬谞讜 诪砖讜诐 砖住讜驻讜 诇讟诪讗 讟讜诪讗讛 讞诪讜专讛 讜诪讻诇 讛谞讬 专讗讬讜转 诪砖诪注 讚住讜驻讜 诇讟诪讗 讗讬谞讜 诪讜注讬诇 诇注砖讜转 砖讗讬谞讜 讗讜讻诇 讻讗讜讻诇 讜诇讜诇讬 转诪讬讛转诐 讛讬讛 讗驻砖专 诇讜诪专 讚讟注诪讗 讚专讘讬 诪讗讬专 讘砖注讬专 讛诪砖转诇讞 诪砖讜诐 讚讻诇 讛注讜诪讚 诇讚讞讜转 讻讚讞讜讬 讚诪讬 讻拽讜砖讬转 专"讬 讚诇注讬诇 讜住"诇 讚讗驻讬诇讜 诇砖讜讬讗 砖讗讬谞讜 讗讜讻诇 讻讗讜讻诇 诪讛谞讬 讻诇 讛注讜诪讚 讜讘讘谉 驻拽讜注讛 讜讚讙讬诐 讙讜驻讬讬讛讜 住"诇 讻诪讗谉 讚诪讟诪讗 讜讚讜"拽:


讘讗"讚 讜拽砖讛 讚诪讗讬 谞"诪 讘诪讛 砖诪爪讟专祝 诇驻讞讜转 诪讻讘讬爪讛 注讻"诇. 驻讬专讜砖 讚诪讗讬 谞"诪 讘诪讛 砖讛驻专讛 诪拽讘诇转 讟讜诪讗转 讗讜讻诇讬诐 诪诪拽讜诐 讗讞专 讻讬讜谉 讚住讜祝 住讜祝 讛讘爪拽 注爪诪讛 谞讜讙注转 讘讟讜诪讗转 谞讘讬诇讛 讜诪拽讘诇转 讟讜诪讗讛 讘讻诇 砖讛讜讗 讜讻讬 讛讚专讗 讛讘爪拽 讜诪爪讟专驻讗 讘讛讚讬 驻讞讜转 诪讻讘讬爪讛 诪谉 讛驻专讛 砖讟诪讗讛 讙"讻 讟讜诪讗转 讗讜讻诇讬诐 诪爪讚 注爪诪讛 讗祝 讗诐 诇讗 转拽讘诇 讟讜诪讗转 讗讜讻诇讬诐 诪讞诪转 讛谞讙讬注讛 讗诇讗 讻讬讜谉 砖住讜驻讜 诇讟诪讗 讟讜诪讗讛 讞诪讜专讛 诪"诪 讻讬讜谉 砖讻诇 讗' 讘驻谞讬 注爪诪讜 讟诪讗 讗诇讗 砖讗讬谉 讘讻诇 讗' 讻砖讬注讜专 诇讟诪讗 讗讞专讬诐 讛谞讜讙注 讘讛诐 讗"讻 诪爪讟专驻讬谉 砖谞讬讛诐 讬讞讚 诇讻砖讬注讜专 诇讟诪讗 讗讞专讬诐 讚讛讗 拽讬讬"诇 讻诇 砖讟讜诪讗转谉 讜砖讬注讜专谉 砖讜讛 诪爪讟专驻讬谉 诇讟诪讗 讗讞专讬诐 讜讛谞讬 谞诪讬 讟讜诪讗转谉 讜砖讬注讜专谉 砖讜讛 砖讻诇 讗讞讚 诪讟诪讗 讟讜诪讗转 讗讜讻诇讬谉 讘讻讘讬爪讛 讻谉 谞"诇 讛驻讬:


讘讗"讚 讜讗讬 诇注谞讬谉 拽讘诇转 讟讜诪讗讛 讚讗讜专讬讬转讗 讜讻讜'  驻讬' 诇驻讬 诪讛 砖讞讝专 讘讜 专砖"讬 讚讻诇 砖讛讜讗 讗讬谞讜 诪拽讘诇 讟讜诪讗讛 诪谉 讛转讜专讛:


讘讗"讚 讜讗"转 讚讗讬 诇讗驻住讜诇讬 讛讬讗 注爪诪讛 讙诐 讛讗驻专 讬讛讬讛 谞驻住诇 注讻"诇. 驻讬专讜砖 讜讗"讻 拽砖讛 诪讗讬 讗讬专讬讗 砖谞驻住诇转 注"讬 讟讜诪讗讛 诪砖讜诐 砖讛讬转讛 诇讛 砖注转 讛讻讜砖专 讚讛讗 讛讗驻专 注爪诪讜 谞诪讬 诪拽讘诇 讟讜诪讗讛 讜谞驻住诇 注"讬 讻讱 讻讚讗讬转讗 讘驻专拽 讞讜诪专 讘拽讜讚砖 讜讗注"讙 讚讘讗驻专 讜讚讗讬 诇讗 砖讬讬讱 讛讗讬 讟注诪讗 讚诇讗 诪爪讬谞讜 砖讜诐 讗驻专 讚诪拽讘诇 讟讜诪讗讛 讗注"讻 讚诪注诇讛 注砖讜 讘驻专讛 讻讬讜谉 砖讘讗' 诇讟讛专 讜讗"讻 讛"讟 讙讜驻讗 转讬住讙讬 诇注谞讬谉 讛驻专讛 讙讜驻讗 讗祝 讘诇讗 砖注转 讛讻讜砖专 讻谞"诇 驻讬专讜砖 讛转讜住' 讜讗"诇 讚讛讗 讚讗驻专 诪拽讘诇 讟讜诪讗讛 讗注"讙 讚注驻专讗 讘注诇诪讗 讛讜讗 讛讬讬谞讜 诪砖讜诐 讚讞讬讘转 讛拽讜讚砖 诪讻砖专转讜 讗讘诇 讘驻专讛 讙讜驻讗 诇讗 诪讛谞讬 讞讬讘转 讛拽讜讚砖 讻诪"砖 讛转讜住驻讜转 诇注讬诇 讚诇讗 诪讛谞讬 诇注砖讜转讜 讗讜讻诇 砖讬讻讜诇 诇讛讗讻讬诇讜 诇讗讞专讬诐 讜讘讗驻专 驻专讛 讗注"讙 讚讗住讜专 讘讛谞讗讛 诇讗 砖讬讬讱 诇诪注讟讜 诪讻诇 讛讗讜讻诇 讗砖专 讬讗讻诇 讻讬讜谉 讚诇讗讜 讗讜讻诇 讛讜讗 讜讬砖 诇讬 专讗讬讛 注诇 讝讛 讜讗讬谉 诇讛讗专讬讱. 讗诇讗 讚谞专讗讛 讚讘讗驻专 讙诪讜专 诇讗 砖讬讬讱 转讜 讞讬讘转 讛拽讜讚砖 讚讞讬讘转 讛拽讜讚砖 讛讬讬谞讜 讚讜拽讗 讻注讬谉 诪讬讚讬 讚讛拽专讘' 讜讘驻专讛 讙讜驻讗 讚讛拽砖讜 诇注讬诇 诪砖讜诐 讞讬讘转 讛拽讚砖 诪砖讜诐 讚砖讬讬讱 讘讛 讛讝讗讛 讜砖讗专 注讘讜讚讜转 讻诪"砖 讛转讜住驻讜转 诇注讬诇 诪砖讗"讻 讘讗驻专 讻谉 谞"诇:

